Boergondiese elegante trou uitnodiging - Mooi Troues
Die talentvolle Invitation Café deel met Mooi troues se lesers hierdie pragtige Boergondiese elegante trou uitnodiging. ‘n Trou uitnodiging is die heel eerste voorsmakie wat jou gaste van jou troue kry. Dus is dit belangrik om seker te maak dat jou trou-uitnodiging uniek en netjies is, asook ‘n deeltjie van jou en jou aanstaande se persoonlikheid uitbeeld.
Hierdie uitnodiging is ‘n pragtige lewendige kleur en besit fyner detail wat dit laat uitstaan bo die res. Die waks stempel is iets wat jy al hoe minder sien, maar tog wakker dit so ‘n nostalgiese gevoel aan. Daar is niks ouliker as ‘n waks stempel om jou uitnodiging te seel nie; Sodra die seel gebreek word kan dit nie weer toegemaak word nie.
Die trou uitnodiging is een van die eerste indrukke wat jou gaste sal kry van jou troue. Dan volg die sitplekkaartjie asook die naamkaartjies op die tafels wat die eerste dinge is waarna paartjies soek wanneer hulle die venue binnekom. Die spyskaart op die tafel sal ook deel wees van jou gaste se eerste indruk van die onthaal. Wanneer jou gaste by hul sitplek sit, is almal gewoonlik nuuskierig om te weet wat hulle gaan eet.
Mooi Troues hoop jy geniet die bron van inspirasie wat ons bied vir jou troudag.
VORIGE ARTIKELAndré & Jasmine se stylvolle troudag
VOLGENDE ARTIKELAubrey & Jess se troufoto’s deur Snowflake Photography